- ራጋ
- <
- 15
- >

15
ታጋቾ ኤንገ ካአበሮ ኤርግቻ
1 ካካለ ካአቲና ካሳዳምሮ ማላታ ዳሩሪ አን ዴ፤ ኤንገ ታዋ ፈሎይ ካኮሃታ ታጋቾ ታሌተቶ ኤንገ ቶዶባ ካአበሮ ኤርግቻል ቶዶባ አን ዴ።
2 ሂካኮ አባባየረ ኤለን ታኮለለዳንተቶ ማስቶቲ ኣን ኦላራን በከ ኣንክክ ማመ አን ዴ፤ ኡሱማለና ሱላለትና ሱላለትኮት ምስሊ፥ መገኬሳኮኒዕ ቶቶና ማላታ ካአዎዴሮ እባዶ ኣን ዴ፤ እሶና ዋ ካስሰሮ ክራን አቤንጉረን ማስቶቲ ኣን ኦላራን በከ ዶሌ አሌን ግረን። 3 ዋዉን ካሀንዳረ ካሙሴ ማዛሙርና ካኢዳዶ ማዛሙር ሃ አማ ዛማራ ግረን፥
“ዱባ ካዳንዳታ ጎታ ሄዶ!
ፈሎኦታ ኦአቲና ኦሳዳምራንያን፤
ካጎሳ ዎኖ!
ራካና ቱኩልክና ካሩምያ፤ *ካጎሳ ዎኖ ኮኮ ማጻፋጆል “ካጌስጆል ዎኖ” አማራ። ብያ. 15፡1።
4 ጎታ! ኩ ካአብሳኖና
መገካ ካካባጂኖን አዮያ?
አት ካላል ቁሉክታ፤
ካሩም ፍርዳካ ማንኮሙተሮ ማራን
ጎሳ ዱባ ኤመይረ ኩ ሆረ ሳጋድናራ።”ኤር. 10፡7፤ ማዛ. 86፡9።
5 ሂካኮ አባባየረ ታአቶ ዳሰ ካኮግቶ ቁሉክ ምን ካዋ ዳሩሪ ባናመ ግራን አን ዴ፤ ብያ. 38፡21። 6 ኤንገ ቶዶባ ካአበራ ኤርግቻል ቶዶባ ቁሉክ ምን ካዋኮ ቤን፤ ሙጭ ካአመ ካሀንቃሮ ጉማራክ ሳርስ ሳርሳቴን ግረን፤ ጌግዮትሶይና ካዎርቂ ሞዋኖ ሞዋቴን ግረን። 7 ኔፎ ታአብቶ መጣ አፋርኮ ኮ ጅሩ ጅሮማኮ ታ ጅሩ ጅሮማ ጌሮን ካግርናሮ ዋኮት ኤንገ ካኮአማጋንተቶ ቶዶባ ታዎርቂ ጡጋል እሶን ስሰ። 8 ቁሉክ ምን ካዋና ካባጃ ታዋኮና ሁናኮ ካከይ ኢዪ አማጋመ፤ ኤርግቻል ቶዶባ ታአበራ ኤንገ ቶዶባ ታጉዳቶ ማዮና ቁሉክ ምን ካዋ ኦሮድ ታብን ላኮዳንዴ። ብያ. 40፡34፤ 1 ዎኖ. 8፡10-11፤ 2 ዎኖ. 5፡13-14፤ ኢሳ. 6፡4።

- ራጋ
- <
- 15
- >

*15:3 ካጎሳ ዎኖ ኮኮ ማጻፋጆል “ካጌስጆል ዎኖ” አማራ።

15:3 ብያ. 15፡1።

15:4 ኤር. 10፡7፤ ማዛ. 86፡9።

15:5 ብያ. 38፡21።

15:8 ብያ. 40፡34፤ 1 ዎኖ. 8፡10-11፤ 2 ዎኖ. 5፡13-14፤ ኢሳ. 6፡4።

© 2024 TWFTW